CELEX: 32009D0002
Language: sl
Date: 2008-12-18 00:00:00
Title: 2009/2/ES: Odločba Komisije z dne 18. decembra 2008 o spremembi Odločbe 2005/779/ES glede vključitve Sicilije na seznam italijanskih regij, prostih vezikularne bolezni prašičev (notificirano pod dokumentarno številko C(2008) 8344) Besedilo velja za EGP

6.1.2009   
            
            
               SL
            
            
               Uradni list Evropske unije
            
            
               L 2/8
            
         
      ODLOČBA KOMISIJE
   
   z dne 18. decembra 2008
   o spremembi Odločbe 2005/779/ES glede vključitve Sicilije na seznam italijanskih regij, prostih vezikularne bolezni prašičev
   (notificirano pod dokumentarno številko C(2008) 8344)
   (Besedilo velja za EGP)
   (2009/2/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), ter zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2005/779/ES z dne 8. novembra 2005 o ukrepih za zdravstveno varstvo živali pred vezikularno boleznijo prašičev v Italiji (2) je bila sprejeta kot odziv na pojav te bolezni v Italiji. Navedena odločba določa ukrepe za zdravstveno varstvo živali v zvezi z vezikularno boleznijo prašičev za regije zadevne države članice, ki so priznane kot proste te bolezni, in za regije, ki niso priznane kot proste navedene bolezni. Vse te regije so navedene v prilogah k Odločbi 2005/779/ES.
            
         
               (2)
            
            
               Program za izkoreninjenje in spremljanje vezikularne bolezni prašičev se v Italiji izvaja več let z namenom, da se v vseh regijah Italije doseže status brez bolezni.
            
         
               (3)
            
            
               Italija je Komisiji predložila informacijo o statusu Sicilije brez vezikularne bolezni prašičev, ki dokazuje, da je bolezen v navedeni regiji izkoreninjena. Po preučitvi te informacije in glede na ugodne rezultate izvajanja letnih programov izkoreninjenja in spremljanja v Italiji je primerno, da se Sicilija prizna kot prosta vezikularne bolezni prašičev.
            
         
               (4)
            
            
               Odločbo 2005/779/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2005/779/ES se spremeni:
   
               1.
            
            
               V Prilogi I se za vnosom za Sardinijo vstavi vnos:
               
                           „—
                        
                        
                           Sicilija“.
                        
                     
         
               2.
            
            
               V Prilogi II se črta vnos za Sicilijo.
            
         Člen 2
   Ta odločba je naslovljena na države članice.
   
      V Bruslju, 18. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 224, 18.8.1990, str. 29.
   
      (2)  UL L 293, 9.11.2005, str. 28.